ביום שלישי שעבר, י"ט באדר תשע"ה, 10 במרס 2015, השתתפתי במפגש מיוחד, שהתקיים באולפן "בית ברודצקי". ד"ר דלית אטרקצ'י, מזכ"לית הוועד הישראלי לאונסק"ו, נפגשה עם תלמידי האולפן לשיחה על הפעילויות של אונסק"ו בארץ ובעולם.

דלית היטיבה לתאר את מגוון הפעילויות החשובות של הארגון, שהיא עומדת בראשו. המפגש היה עירני, תוסס ומעניין. הסטודנטים גילו עניין רב בדברים, ורבים מהם אף הציעו עצמם כמתנדבים בפעילויות השונות של אונסק"ו בישראל ובעולם.

ארגון אונסק"ו פועל באמצעות חמש תכניות עיקריות בתחומים של החינוך, מדעי הטבע, מדעי החברה, תרבות, תקשורת ומדע. מיזמים הממומנים על ידי אונסק"ו כוללים: לימוד קרוא וכתוב, לימודים טכניים, תכניות להכשרת מורים, תכניות מדע בינלאומיות, קידום תקשורת עצמאית וחופש העיתונות, מיזמי היסטוריה תרבותית ואזורית, קידום ההכרה במגוון תרבויות, הסכמי שיתוף בינלאומיים כדי להבטיח את המורשת התרבותית והטבעית של העולם, שמירה על זכויות אדם וניסיונות לגשר על הפער הדיגיטלי בעולם.

**יוסי בר-נוי בוכריץ**

**מפקח מחוז ת"א והמרכז**

